November 2024

November 2024, kroonika.

2024. aasta november algas reedel ja lõppes 30 ööpäeva hiljem laupäeval.

 1. november 
 Serbias Novi Sadis varises kokku raudteejaama varikatus. Hukkus 15 inimest.

 3. november  
Moldovas toimus presidendivalimiste teine voor. Võitis ametisolev president Maia Sandu, kes sai 55,21% häältest. Venemeelseks peetav kandidaat Alexandr Stoianoglo sai 44,79% häältest.

 5. november  
Ameerika Ühendriikides toimusid presidendivalimised. Valimised võitis Vabariikliku Partei kandidaat Donald Trump, kes sai endale 312 valijamehe hääled. Tema vastaskandidaat Kamala Harris sai enda toetuseks 226 valijameest.

 6. november 
 2024. aasta Saksamaa valitsuskriis: Saksamaa võimukoalitsioon varises kokku erimeelsuste tõttu majanduspoliitikas.

 9. november 
 Pakistanis Belutšistani provintsi pealinna Quetta raudteejaamas toimunud enesetapurünnakus hukkus 32 inimest. Vastutuse rünnaku eest võttis separatistlik rühmitus Belutšistani Vabastusarmee (BLA).

 10. november 
 Mauritiuse üldvalimised võitis Navin Ramgoolami juhitud vasaktsentristlik koalitsioon Alliance du Changement.

 11. november 
 Hiinas Zhuhais hukkus 35 inimest, kui auto sõitis spordikeskuse juurdes rahva sekka.

 12. november 
 Canterbury peapiiskop Justin Welby teatas kavatsusest ametist tagasi astuda seoses Inglismaa Kirikus aset leidnud ahistamisskandaaliga."Canterbury peapiiskop astub ahistamisskandaali tõttu tagasi". err.ee. Vaadatud 23.12.2024

 14. november 
 Sri Lanka parlamendivalimised võitis president Anura Kumara Dissanayake juhitud erakond Riiklik Rahvavõim.

 18. november  
 Katkesid Soome ja Saksamaa ning Leedu ja Rootsi vahelised merekaablid. Lõhkumises kahtlustatakse Hiina kaubalaeva Yi Peng 3.

 19. november 
 Neljakümneviiele Hongkongi demokraatiameelsele aktivistile määrati nelja kuni kümne aasta pikkune vanglakaristus."Jailing of 45 Hong Kong democrats in national security trial draws criticism". reuters.com. 19.11.2024. Vaadatud 24.11.2024
 Uus-Meremaa pealinnas Wellingtonis kogunes üle 40 000 inimese parlamendi ette, et protestida seaduseelnõu vastu, millega taheti ümber tõlgendada riigi asutamislepingut maooridega.

 21. november 
 Leedu Seim kiitis heaks Gintautas Paluckase nimetamise Leedu uueks peaministriks."Leedu seim kinnitas Paluckase peaministriks". err.ee. 21.11.2024. Vaadatud 24.11.2024
 Rahvusvaheline kriminaalkohus (ICC) andis välja Iisraeli peaministri Binyamin Netanyahu, tema endise kaitseministri Yoav Gallanti ning Hamasi juhi Mohammed Deifi vahistamismääruse seoses toimepandud sõjakuritegudega.

 23. november 
 Las Vegase Grand Prix'l kindlustas Max Verstappen kaks etappi enne hooaja lõppu Vormel 1 maailmameistritiitli.

 24. november 
Rumeenias toimus presidendivalimiste esimene voor.

 25. november 
Leedus Vilniuse lennujaama lähedal kukkus alla transpordifirma DHL kaupa vedanud Swiftairi transpordilennuk Boeing 737-476. Hukkus üks piloot ja kolm meeskonnaliiget said vigastada.

 26. november 
 Iisrael ja Liibanon sõlmisid 60-päevase vaherahu, et peatada praegune sõjategevus.

 27. november 
Namiibias toimusid presidendi- ja parlamendivalimised. Presidendivalimiste võitjaks kuulutati 3. detsembril Edela-Aafrika Rahvaorganisatsiooni (SWAPO) kandidaat Netumbo Nandi-Ndaitwah, kellest saab Namiibia esimene naispresident. Edela-Aafrika Rahvaorganisatsioon võitis samuti parlamendivalimised, kuid saavutas valimistel nõrgima tulemuse pärast Namiibia iseseisvumist 1990. aastatel.
Süüria opositsiooniväed sisenesid Alepposse. See oli esimene Süüria opositsioonivägede rünnak pärast 2020. aasta märtsis sõlmitud vaherahu.

28. november
Gruusia peaminister Irakli Kobahhidze teatas, et Gruusia peatab neljaks aastaks ühinemise läbirääkimised Euroopa Liiduga."Europarlament nõudis Gruusias uusi valimisi, mille peale valitsuspartei teatas ELiga liitumise protsessi peatamisest". maailm.postimees.ee. Vaadatud 23.12.2024

29. november
Iirimaal toimunud parlamendivalimised võitis Fianna Fáil, kuid Fine Gaeli ja Rohelise Partei valitsev koalitsioon ei saavutanud enamust.

 30. november 
Islandil toimusid parlamendivalimised.

 Viited 

 11